တဏှာမူလကသုတ်

-အံ၊၃၊၂၀၁။ အံ၊မြန်၊၃၊၂၀၁။ အံ၊ဋ္ဌ၊၃၊၂၇၃-၄။ အံ၊ဋီ၊၃၊၂၉၁-၃။ -အင်္ဂုတ္တရနိကာယ၊ နဝကနိပါတ၊ ပဌမပဏ္ဏာသက၊ ၃-သတ္တာဝါသဝဂ္ဂ၊ တတိယသုတ်။ တဏှာ, ပရိယေသနာ, လာဘ, ဝိနိစ္ဆယ, ဆန္ဒရာဂ, အဇ္ဈောသာန, ပရိဂ္ဂဟ, မစ္ဆရိယ, အာရက္ခဟူသော တဏှာမူလကတရား (၉)ပါးဖြစ်ပေါ်လာပုံ၊ ယင်းတို့မှ ဒဏ္ဍာဒါန, သတ္ထာဒါန, ကလဟ, ဝိဂ္ဂဟ ဝိဝါဒ, တုဝံ တုဝံ, ပေသုည, မုသာဝါဒ, အနေကပါပက အကုသလဓမ္မတို့ ဖြစ်ပေါ်လာပုံကို ရဟန်းတို့အား ဘုရားရှင်ဟောတော်မူသည့်သုတ်။ နိရုတ္တိနည်း အဋ္ဌကထာ၌ တဏှာနှစ်မျိုးနှင့်အဖွင့်၊ ဝိနိစ္ဆယ(၄)မျိုးနှင့်ဖွင့်ဆိုချက်၊ မစ္ဆရိယ၏ နိရုတ္တိနည်း အဓိပ္ပါယ်နှင့် ဖွင့်ဆိုသင့်သောပုဒ်များနှင့် မှတ်သားဖွယ်တို့ကို ဖွင့်ဆိုထားပါသည်။ ဋီကာ၌လည်း မစ္ဆရိယပုဒ်၏သဒ္ဒါနည်းနှင့် သိသင့်သောအဓိပ္ပါယ်တို့ကို ပြည့်ပြည့်စုံစုံ ဖွင့်ဆိုထားပါသည်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:အင်္ဂုတ္တရနိကာယ်